CELEX: 32021R2158
Language: hu
Date: 2021-12-06 00:00:00
Title: A Bizottság (EU) 2021/2158 végrehajtási rendelete (2021. december 6.) a klasszikus sertéspestisre vonatkozó különleges járványvédelmi intézkedések megállapításáról szóló (EU) 2021/934 végrehajtási rendelet I. mellékletének módosításáról (EGT-vonatkozású szöveg)

2021.12.7.   
               
               
                  HU
               
               
                  Az Európai Unió Hivatalos Lapja
               
               
                  L 436/35
               
            
         A BIZOTTSÁG (EU) 2021/2158 VÉGREHAJTÁSI RENDELETE
         (2021. december 6.)
         a klasszikus sertéspestisre vonatkozó különleges járványvédelmi intézkedések megállapításáról szóló (EU) 2021/934 végrehajtási rendelet I. mellékletének módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 71 cikke (3) bekezdésére,
         mivel:
         
                     (1)
                  
                  
                     A klasszikus sertéspestis a tartott és vadon élő sertésféléket érintő fertőző vírusos betegség, amely súlyos hatással lehet az érintett állatállományra és a gazdálkodás jövedelmezőségére, zavart okozva az említett állatok és az azokból származó termékek szállítmányainak Unión belüli mozgatásában és harmadik országokba történő kivitelében.
                  
               
                     (2)
                  
                  
                     Az (EU) 2021/934 bizottsági végrehajtási rendelet (2) elfogadására az (EU) 2016/429 rendelet keretében került sor, és a szóban forgó végrehajtási rendelet az I. mellékletében felsorolt tagállamok által az említett mellékletben felsorolt, korlátozás alatt álló körzetekben korlátozott ideig alkalmazandó, a klasszikus sertéspestisre vonatkozó különleges járványvédelmi intézkedéseket állapít meg.
                  
               
                     (3)
                  
                  
                     Figyelembe véve a Bulgária által a Növények, Állatok, Élelmiszerek és Takarmányok Állandó Bizottságának benyújtott, az (EU) 2020/687 felhatalmazáson alapuló bizottsági rendeletnek (3) és az (EU) 2021/934 végrehajtási rendeletnek megfelelően Bulgáriában végrehajtott felügyeleti és járványvédelmi intézkedések hatékonyságát, valamint tekintettel a klasszikus sertéspestis járványügyi helyzetének az említett tagállamban tapasztalt kedvező alakulására, Bulgária teljes területét, amely jelenleg korlátozás alatt álló körzetként szerepel az (EU) 2021/934 végrehajtási rendelet I. mellékletében, törölni kell az említett mellékletből.
                  
               
                     (4)
                  
                  
                     Az (EU) 2021/934 végrehajtási rendeletet ezért ennek megfelelően módosítani kell.
                  
               
                     (5)
                  
                  
                     Tekintettel a klasszikus sertéspestis járványügyi helyzetének Bulgáriában tapasztalt javulására, valamint az említett betegséggel kapcsolatos indokolatlan korlátozások elkerülésének biztosítása érdekében az (EU) 2021/934 végrehajtási rendelet e rendelettel történő módosításainak a lehető leghamarabb hatályba kell lépniük.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/934 végrehajtási rendelet I. mellékletének helyébe e rendelet mellékletének szövege lép.
         
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  A Bizottság (EU) 2021/934 végrehajtási rendelete (2021. június 9.) a klasszikus sertéspestisre vonatkozó különleges járványvédelmi intézkedések megállapításáról (HL L 204., 2021.6.10., 18. o.).
         
            (3)  A Bizottság (EU) 2020/687 felhatalmazáson alapuló rendelete (2019. december 17.) az (EU) 2016/429 európai parlamenti és tanácsi rendeletnek a bizonyos jegyzékbe foglalt betegségek megelőzésére és az e betegségekkel szembeni védekezésre vonatkozó szabályok tekintetében történő kiegészítéséről (HL L 174., 2020.6.3., 64. o.).
      
      
         
            MELLÉKLET
            
               
                  
                     „I. MELLÉKLET
                     
                        KORLÁTOZÁS ALATT ÁLLÓ KÖRZETEK
                     
                     
                        Románia
                     
                     Románia egész területe.
                  
               ”